Teletubbies

Teletubbies (shqiptuar "teletabis") është një serial televiziv britanik për fëmijë i krijuar nga Anne Wood dhe Andrew Davenport për BBC-në. Programi fokusohet mbi katër personazhe të ngjyrave të ndryshme që njihen si "Teletabit" (Teletubby) sipas ekraneve televizive të vendosur në barqet e tyre. Ata njihen ndërkombëtarisht për antenat e tyre me formë unike që zgjaten prej kokave të tyre. Teletabit komunikojnë përmes dëlldëllitjeve dhe u dizajnuan t'i përngjajnë vogëlushëve.

Seriali u bë shumë shpejt një sukses komercial në Britani të Madhe dhe përtej. Ai fitoi çmime të shumta BAFTA dhe u nominua për dy çmime Emmy të programeve ditore përgjatë transmetimit të vet. Një single i bazuar mbi siglën e serialit arriti tek pozita nr. 1 në Top Listën e Mbretërisë së Bashkuar në dhjetor 1997, dhe qëndroi në top 75-she për 32 javë, duke i shitur mbi një milionë kopje. Deri në tetor 2000, ky ekskluzivitet mediatik korri mbi £1 miliardë (1.1 miliardë Euro) në shitje të artikujve.

Edhe pse transmetimi origjinal mbaroi në 2001, një seri e ringjallur u miratua në 2014. Seria e ringjallur bëri premierën në CBeebies në Mbretëri të Bashkuar dhe në Nick Jr. në Shtetet e Bashkuara. Kjo e fundit zgjati për 120 episoda me episodin e fundit duke u transmetuar më 17 gusht 2018.

 Përmbajtja 
Programi vendoset në një peisazh me lule dhe bari të populluar nga lepujt me cicërima të dëgjueshme në sfond. Streha kryesore e Teletabive kryesorë është një shtëpi tokësore e njohur si "Tubbytronic Superdome" e mbjellur në tokë dhe e qasshme përmes një vrime në maje ose përmes një dere super të madhe te këmbët e shtëpisë. Teletabit bashkëjetojnë me disa pajisje të çuditshme si Trompetat me Zë dhe fshesa antropomorfike me korrent ("Noo-Noo").

 Lidhje të jashtme 
 Teletubbies në BBC Online
 Kanali zyrtar në YouTube

 Referime 
Kategoria:Seriale
Kategoria:Teletubbies
Kategoria:Premiera televizive britanike të vitit 1997